Δήμος Οιχαλίας Τρικάλων

Ο Δήμος Οιχαλίας υπήρξε δήμος της Ελλάδας στον νομό Τρικάλων με έδρα τον οικισμό Οιχαλία.ΦΕΚ Α' 244 - 04/12/1997ΦΕΚ Α' 180 - 30/08/1995 Προέκυψε το 1995 από την αναγνώριση σε δήμο της πρώην Κοινότητας Οιχαλίας. Το 1999, σύμφωνα με το Σχέδιο «Καποδίστριας», προστέθηκαν στον Δήμο οι οικισμοί Γεωργανάδες, Κλοκοτός, Κρήνη και Πετρωτό.ΦΕΚ Α' 87 - 07/06/2010

Ο Δήμος βρισκόταν στο νοτιοανατολικό τμήμα του νομού και, στην τελική του έκταση, συνόρευε στα βόρεια με τον Δήμο Παληοκάστρου, στα ανατολικά με τον Δήμο Φαρκαδόνας, στα νότια με τον Δήμο Σελλάνων του νομού Καρδίτσας και στα δυτικά με τον Δήμο Πελλιναίων και τον Δήμο Παληοκάστρου. Σύμφωνα με το Σχέδιο Καποδίστριας, αποτελούνταν από 5 δημοτικά διαμερίσματα (από το 2006 ονομάζονταν τοπικά διαμερίσματα) με έναν οικισμό το καθένα. Από αυτά, το ένα ήταν αστικό (το δημοτικό/τοπικό διαμέρισμα Οιχαλίας) ενώ τα υπόλοιπα αγροτικά. Ο Δήμος καταλάμβανε έκταση 85,528 τ.χλμ. και είχε μόνιμο πληθυσμό 5457 κατοίκων στην απογραφή του 2001.«Απογραφή πληθυσμού - κατοικιών 18 Μαρτίου 2001 Μόνιμος πληθυσμός» (PDF). ΕΣΥΕ, Τόμος Ι, Πειραιάς 2009, ISBN 1106 – 5761, σελ. 204 & 391.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Οιχαλίας καταργήθηκε και ενσωματώθηκε στον νέο διευρυμένο Δήμο Φαρκαδόνας της Περιφέρειας Θεσσαλίας. Τα όρια του πρώην Δήμου Οιχαλίας του Σχεδίου Καποδίστριας ταυτίζονται με τα όρια της Δημοτικής Ενότητας Οιχαλίας του Δήμου Φαρκαδόνας.

 Διοικητική διαίρεση 
Ο καποδιστριακός Δήμος Οιχαλίας περιελάμβανε τα παρακάτω δημοτικά/τοπικά διαμερίσματα και οικισμούς:
Δημοτικό/τοπικό διαμέρισμαΟικισμόςΜόνιμος
πληθυσμός (2001)Οιχαλίας (Νεοχωρίου)η Οιχαλία (τ. το Νεοχώριον)2740Γεωργανάδωνοι Γεωργανάδες369Κλοκοτούο Κλοκοτός634χωρίς-πλαίσιοΚρήνηςη Κρήνη873Πετρωτούτο Πετρωτόν841χωρίς-πλαίσιοΔήμος Οιχαλίας5457

 Δήμαρχοι 
Δήμαρχοι Οιχαλίας διετέλεσαν οι εξής:
ΈτηΔήμαρχοςΔήμος Οιχαλίας (1995-1998)1995-1998Σακελλαρίου ΙωάννηςΔήμος Οιχαλίας (Πρόγραμμα Καποδίστριας)1999-2002Σακελλαρίου Κωνσταντίνος2002-2006Ζιώγκος Αθανάσιος2007-2010

 Ιστορία 
Στην Οδύσσεια γίνεται αναφορά στον βασιλιά Εύρυτο, γιο του Οιχάλου και στα δώρα που έστειλε στον Οδυσσέα ως ένδειξη φιλίας. Επιπλέον στον Τρωικό πόλεμο έστειλε 7 πλοία και τους δύο γιους του στο πλευρό του Οδυσσέα.

 Εξωτερικοί Σύνδεσμοι 
 Υπουργείο Εσωτερικών, δήμοι του σχεδίου Καποδίστριας 

 Αναφορές 

Οιχαλίας